ddrg/super_eurlex huggingface dataset:
LV Eiropas Savienības Oficiālais Vēstnesis C 316/11

Paziņojums Babbar Khalsa, Gama'a al-Islamiyya (pazīstama arī kā Al-Gama'a al-Islamiyya) (Islāmistu grupa – Islamic Group – IG), Hamas (ieskaitot Hamas-Izz al-Din-al-Qassem), Kurdistānas Strādnieku partijai (KSP) (pazīstama arī kā KADEK; pazīstama arī kā KONGRA-GEL), Tamil Eelam Atbrīvošanas tīģeriem (TEAT) un Palestīniešu Islāma Jihad (PIJ), kas iekļauti sarakstā, kurš minēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

(skat. Padomes Regulas (ES) Nr. 610/2010 pielikumu)

2010/C 316/06

Šī informācija ir paredzēta Babbar Khalsa, Gama'a al-Islamiyya (pazīstama arī kā Al-Gama'a al-Islamiyya) (Islāmistu grupa – Islamic Group – IG), Hamas (ieskaitot Hamas-Izz al-Din-al-Qassem), Kurdistānas Strādnieku partijai (KSP) (pazīstama arī kā KADEK; pazīstama arī kā KONGRA-GEL), Tamil Eelam Atbrīvošanas tīģeriem (TEAT) un Palestīniešu Islāma Jihad (PIJ), kas iekļautas Padomes Regulā (ES) Nr. 610/2010 (1) dotajā sarakstā.

Ar Padomes Regulu (EK) Nr. 2580/2001 (2) paredz visu attiecīgajām personām, grupām un vienībām piederošo naudas līdzekļu, citu finanšu aktīvu un ekonomisko resursu iesaldēšanu, kā arī aizliegumu tieši vai netieši darīt tām pieejamus naudas līdzekļus, citus finanšu aktīvus un ekonomiskos resursus.

Padomei ir sniegta jauna informācija, kas attiecas uz minēto grupu un organizāciju paturēšanu sarakstā. Izskatījusi šo jauno informāciju, Padome ir attiecīgi grozījusi paskaidrojuma rakstus.

Attiecīgās grupas un organizācijas var iesniegt lūgumu, lai iegūtu atjauninātu Padomes paskaidrojuma rakstu, uz kura pamata to nosaukums paturēts iepriekš minētajā sarakstā, nosūtot to uz šo adresi:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Šāds lūgums būtu jāiesniedz divu nedēļu laikā no šā paziņojuma publicēšanas dienas.

Attiecīgās grupas un organizācijas jebkurā laikā var iesniegt Padomei lūgumu, kam pievienota pamatojoša dokumentācija, pārskatīt lēmumu par to iekļaušanu un paturēšanu minētajā sarakstā, sūtot to uz minēto adresi. Pēc saņemšanas šos lūgumus izskatīs. Šajā sakarā attiecīgo grupu un organizāciju uzmanība tiek vērsta uz to, ka Padome regulāri pārskata sarakstu saskaņā ar Kopējās nostājas 2001/931/KĀDP 1. panta 6. punktu (3). Lai lūgumus apsvērtu nākamajā pārskatīšanā, tos vajadzētu iesniegt divu nedēļu laikā no paskaidrojuma iesniegšanas dienas.

Visbeidzot attiecīgo grupu un organizāciju uzmanība tiek vērsta uz to, ka pastāv iespēja iesniegt pieteikumu attiecīgās(-o) valsts(-u) kompetentajām iestādēm, kas minētas regulas pielikumā, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā minētās regulas 5. panta 2. punktu. Kompetento iestāžu atjauninātais saraksts ir pieejams tīmeklī šajā adresē:

http://ec.europa.eu/comm/external_relations/cfsp/sanctions/measures.htm

(1) OV L 178, 13.7.2010., 1. lpp.

(2) OV L 344, 28.12.2001., 70. lpp.

(3) OV L 344, 28.12.2001., 93. lpp.
33.

Pieņemt vai īstenot visaptverošu pasākumu kompleksu, lai pilnībā uzveiktu no dzimuma atkarīgu darba samaksas atšķirību iemeslu klāstu saistībā ar sieviešu un vīriešu nelīdztiesību darba tirgū, ņemot vērā valstu apstākļus, un visos līmeņos koordinētu visu attiecīgo, svarīgāko darbību veicēju, it īpaši sociālo partneru, darbības. Tas var ietvert šādus pasākumus: a) veicināt darba samaksas pārskatāmību, it īpaši jautājumā par algu sastāvu un struktūru – arī informējot par to jaunas sievietes un vīriešus, kas ienāk darba tirgū; b) veicināt amatu neitrālu izvērtējumu un klasifikāciju, piemēram, ja amatu klasifikāciju izmanto, nosakot darba samaksu, lai izvairītos no dzimumu nelīdztiesības un diskriminācijas, ko rada nepietiekams tādu kvalifikāciju, darbu un amatu novērtējums, ko parasti saista ar sievietēm; c) uzlabot nodarbinātības kvalitāti, it īpaši jautājumā par nodarbinātības nedrošību un darbu, piespiedu kārtā strādājot nepilnu darba laiku; d) ar atbilstošiem līdzekļiem, piemēram, ar pozitīvām darbībām vai vajadzības gadījumā ar kvalitātes un kvantitātes mērķiem vai preventīviem pasākumiem, likvidēt vertikālo segregāciju, lai valsts un privātajā sektorā uzlabotu dzimumu līdzsvaru amatos, kur ir jāpieņem lēmumi; e) likvidēt horizontālo segregāciju, it īpaši – apkarojot dzimumu stereotipus izglītībā, darba dzīvē un masu informācijas līdzekļos, vienlaikus respektējot izpausmes brīvību, piedāvājot izglītības vidi, kurā ņem vērā dzimumu līdztiesības jautājumus, kā arī objektīvu izglītības saturu; veicinot nepietiekami pārstāvētajam dzimumam pieejamu izglītību un apmācības iespējas nozarēs, kur patlaban pastāv dzimumu nelīdzsvarotība; mudinot sievietes un vīriešus iesaistīties mūžizglītībā, lai apgūtu tādas aroda kvalifikācijas, kas ir piemērotas jaunajai nodarbinātības struktūrai, un vajadzības gadījumā paredzot pozitīvus pasākumus, lai atvieglinātu viņu iesaisti konkrētā darba jomā; f) labāk saskaņot gan vīriešu, gan sieviešu darbu, ģimenes un privāto dzīvi ar pieejamiem un kvalitatīviem, un skaita ziņā pietiekamiem bērnu aprūpes pakalpojumiem un citu atkarīgu personu aprūpes pakalpojumiem, ko var atļauties, ņemot vērā pieprasījumu; uzņēmumos noteikt pielāgojamus darba laikus; un vajadzības gadījumā ar bērnu kopšanas atvaļinājumiem un atvaļinājumiem, lai gādātu par atkarīgiem ģimenes locekļiem, – un/vai paternitātes atvaļinājumiem, ko papildina pasākumi, ar kuriem mudina vīriešus tos izmantot; g) veicināt attiecīgu politiku jautājumā par mazu darba samaksu, respektējot sociālo partneru patstāvību; h) stiprināt spēkā esošo darba samaksas un darba vietu vienlīdzības jomā pieņemto tiesību aktu īstenošanas efektivitāti; i) saistībā ar korporatīvu sociālo atbildību izcelt sieviešu un vīriešu vienlīdzīgas darba samaksas un darba vietu jautājumu; un j) veicināt to, ka vīriešu un sieviešu vienādu darba samaksu iekļauj kā priekšnoteikumu, kas uzņēmumiem, kas piedalās konkursos, ir jāievēro, lai tām piešķirtu publiskus līgumus.
LV Eiropas Savienības Oficiālais Vēstnesis C 315/11

Paziņojums personām, grupām un organizācijām, kas iekļautas sarakstā, kurš minēts 2. panta 3. punktā Padomes Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām

(skat. pielikumu Padomes 2009. gada 23. decembrī Regulai (ES) Nr. 1285/2009)

2009/C 315/07

Šī informācija attiecas uz personām, grupām un organizācijām, kas iekļautas Padomes Regulas (ES) Nr. 1285/2009 (2009. gada 23. decembrī) (1) sarakstā.

Eiropas Savienības Padome ir konstatējusi, ka vēl joprojām ir spēkā pamatojums, saskaņā ar kuru personas, grupas un organizācijas ir iekļautas minētajā tādu personu, grupu un organizāciju sarakstā, kurām piemēro ierobežojošus pasākumus, kas paredzēti Padomes Regulā (EK) 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (2). Tādēļ Padome ir pieņēmusi lēmumu paturēt šo personu, grupu un organizāciju vārdus šajā sarakstā.

Regulā (EK) Nr. 2580/2001 ir paredzēts, ka visi līdzekļi, citi finanšu aktīvi un saimnieciskie resursi, kas pieder attiecīgai personai, grupai un organizācijai, tiek iesaldēti un ka nekādi līdzekļi, citi finanšu aktīvi un saimnieciskie resursi tieši vai netieši netiek darīti pieejami šādai personai, grupai vai organizācijai.

Attiecīgo personu, grupu un organizāciju uzmanība tiek vērsta uz to, ka pastāv iespēja iesniegt pieteikumu attiecīgās(-o) dalībvalsts(-u) kompetentajām iestādēm, kas minētas regulas pielikumā, lai iegūtu atļauju izmantot iesaldētos līdzekļus būtisku vajadzību nodrošināšanai vai konkrētiem maksājumiem saskaņā ar minētās regulas 5. panta 2. punktu. Kompetento iestāžu atjauninātais saraksts ir pieejams tīmeklī šajā adresē:

http://ec.europa.eu/comm/external_relations/cfsp/sanctions/measures.htm

Attiecīgās personas, grupas un organizācijas var iesniegt lūgumu, lai iegūtu Padomes paskaidrojuma rakstu, uz kura pamata to vārdi paturēti iepriekš minētajā sarakstā (ja vien paskaidrojuma raksts jau nav tām nosūtīts), nosūtot to uz šo adresi:

Eiropas Savienības Padome (Adresāts: CP 931 designations) Rue de la Loi 175 1048 Bruxelles/Brussel BELGIQUE/BELGIË

Attiecīgās personas, grupas un organizācijas jebkurā laikā var iesniegt Padomei lūgumu, kam pievienota pamatojoša dokumentācija, pārskatīt lēmumu par to iekļaušanu minētajā sarakstā, sūtot to uz minēto adresi. Pēc saņemšanas šos lūgumus izskatīs. Šajā sakarā šo personu, grupu un organizāciju uzmanība tiek vērsta uz to, ka Padome regulāri pārskata sarakstu saskaņā ar Kopējās nostājas 2001/931/KĀDP 1. panta 6. punktu. Lai lūgumus apsvērtu nākamajā pārskatīšanā, tos vajadzētu iesniegt divu mēnešu laikā no šīs piezīmes publicēšanas dienas.

Attiecīgo personu, grupu un organizāciju uzmanība tiek vērsta arī uz iespēju apstrīdēt Padomes Regulu Eiropas Savienības Vispārējā tiesā saskaņā ar nosacījumiem, kas paredzēti Līguma par Eiropas Savienības darbību 263. panta 4. un 6. punktā.

(1) OV L 346, 23.12.2009.

(2) OV L 344, 28.12.2001., 70. lpp.
a)

stiprinātu varas iestāžu un privātā sektora partnerattiecības, lai kopīgi izstrādātu metodes, kā konstatēt un novērst noziedzīgu darbību izraisītus kaitējumus un panākt, lai cietušās puses pārsūtītu tiesībaizsardzības iestādes aģentūrām attiecīgu informāciju par to, cik bieži tās cieš no tādiem noziedzīgiem nodarījumiem. It īpaši ieteicams Komisijai sīki izstrādāt pamatnostādnes, kas ir pieņemtas Pasaules mēroga kibernoziegumu apkarošanas sadarbībai veltītajā konferencē, kas Eiropas Padomes aizgādnībā sanāca 2008. gada 1. un 2. aprīlī, un kuras mērķis bija uzlabot valstu iestāžu un privātā sektora partnerattiecības kibernoziegumu apkarošanā. Tādā sakarā Padome ņem vērā ieteikumus, ar ko šogad Komisijas 25. un 26. septembrī organizētā sanāksmē nāca klajā eksperti, un kas ir doti pielikumā;
A.

KULTŪRA, it īpaši iniciatīvas, kā paredzēts Padomes darba plānā no 2008. gada līdz 2010. gadam; — veicināt kultūru dažādību un starpkultūru dialogu kā līdzekļus, lai veicinātu atvērtu iekļaujošu sabiedrību; — veicināt visu aktīvu līdzdalību kultūras dzīvē un piekļuvi kultūrai un kultūras mantojumam visā to dažādībā, īpašu uzmanību veltot cilvēkiem, kam ir mazākas piekļuves iespējas; — uzlabot apstākļus mākslinieku mobilitātei un mākslas darbu apritei; — atbalstīt kultūras un gan formālas izglītības un mācību, gan neformālas mācību un ikdienas mācīšanos sadarbību kultūras izpratnes un mākslinieciskās izglītības jomā; — veicināt valodu un tulkošanas prasmes, lai atvieglotu piekļuvi mākslinieciskajām izpausmēm dažādās valodās.
c.

“pirotehnikas materiāli”, degvielas un tām radniecīgas vielas un to maisījumi: 1. speciāli militārām vajadzībām izstrādātas aviodegvielas; 2. alans (alumīnija hidrīds) (CAS 7784-21-6); 3. karborāni; dekaborāns (CAS 17702-41-9); pentaborāni (CAS 19624-22-7 un 18433-84-6) un to atvasinājumi; 4. hidrazīns un atvasinājumi (sk. arī pozīciju ML8.d.8. un ML8.d.9. – hidrazīna atvasinājumi kā oksidētāji): a. hidrazīns (CAS 302-01-2) 70 % vai lielākās koncentrācijās; b. monometilhidrazīns (CAS 60-34-4); c. simetriskais dimetilhidrazīns (CAS 540-73-8); d. asimetriskais dimetilhidrazīns (CAS 57-14-7); 5. pulverizētas metāla degvielas (to daļiņas ir vai nu sfēriskas, putekļveida, sferoīdas, vai maltas), kas gatavotas no materiāliem, kam sastāvā ir 99 % vai vairāk jebkuras šīs vielas: a. šādi metāli un to maisījumi: 1. berīlijs (CAS 7440-41-7), ja daļiņas nav lielākas par 60 μm; 2. dzelzs pulveris (CAS 7439-89-6), ja daļiņas ir 3 μm vai mazākas, iegūts, dzelzs oksīdu reducējot ar ūdeņradi; b. maisījumi, kuros ir jebkura šī viela: 1. cirkonijs (CAS 7440-67-7), magnijs (CAS 7439-95-4) vai to sakausējumi, ja daļiņas mazākas par 60 μm; vai 2. bora (CAS 7440-42-8) vai bora karbīda (CAS 12069-32-8) degvielas, 85 % tīras vai tīrākas un ja daļiņas mazākas par 60μm; 6. militārie materiāli ar ogļūdeņraždegvielu biezinātājiem, speciāli izstrādāti lietojumam liesmumetējos vai aizdedzes munīcijā, tādi kā metālu stearāti vai palmiāti (piemēram, oktols (CAS 637-12-7)) un M1, M2, un M3 biezinātāji; 7. perhlorāti, hlorāti un hromāti kompozīcijās ar pulverizētiem metāliem vai citiem energoietilpīgiem degkomponentiem; 8. sfērisks alumīnija pulveris (CAS 7429-90-5), kā daļiņas ir 60 μm vai mazākas, izgatavots no materiāla ar 99 % vai lielāku alumīnija saturu; 9. titāna subhidrīds (TiHn) ar stehiometrisko ekvivalentu n = 0,65–1,68;
20.

AICINA dalībvalstis apsvērt — saistībā ar valstu sabiedrības veselības aizsardzības stratēģiju pieņemšanu vai pārskatīšanu, un to centieniem pievērst uzmanību veselības noteicošiem faktoriem un veselīga dzīvesveida veicināšanai, kā arī attiecībā uz pieejamiem resursiem: — valstu līmenī — visaptverošu diabēta epidemioloģisko un ekonomisko datu, kā arī izraisošo faktoru datu vākšanu, reģistrēšanu, uzraudzību un ziņošanu par tiem; — pamatprogrammu izstrādi un īstenošanu, vajadzības gadījumā, pievēršoties diabētam un/vai to izraisošiem faktoriem, ar pierādījumiem pamatotu slimības profilaksi, pārbaudi un ārstēšanu, kas balstās uz paraugpraksi un ietver novērtēšanas sistēmu ar mērāmiem mērķiem, lai varētu izsekot rezultātiem attiecībā uz veselību un rentabilitātei, ņemot vērā attiecīgo medicīnas pakalpojumu organizēšanu un īstenošanu dalībvalstīs, ētiskus, juridiskus, kultūras un citus ar to saistītus jautājumus, kā arī pieejamos resursus; — ar pierādījumiem pamatotu, noturīgu un rentablu sabiedrības izglītošanas un primārās profilakses pasākumu izstrādi un īstenošanu, kas būtu visiem pieejami un finansiāli īstenojami, lai apmierinātu to cilvēku vajadzības, kuriem ir risks saslimt ar diabētu, kā arī visu iedzīvotāju vajadzības kopumā; — finansiāli īstenojamu un pieejamu sekundārās profilakses pasākumu izstrādi, kas izriet no valstu pieredzē balstītām pamatnostādnēm un kuru mērķis ir atklāt un novērst diabēta komplikāciju attīstību; — vienotas, dažādu nozaru, daudzdisciplīnu pieejas pieņemšanu diabēta slimnieku ārstēšanai, tostarp liekot uzsvaru uz profilaksi, kas aptver primāro, sekundāro un sabiedrisko aprūpi, sociālos un izglītības pakalpojumus; — turpmāku visaptverošu mācību par diabētu pilnveidošanu veselības aprūpes profesionāļiem.
—

Vispirms un saskaņā ar pievienoto provizorisko grafiku: — veicināt un koordinēt darbu, lai izveidotu Eiropas digitālo bibliotēku, kas būtu kopējs daudzvalodu piekļuves punkts Eiropas izplatītajam kultūras mantojumam; — palīdzēt uzlabot politikas koordināciju attiecībā uz materiālu pārveidošanu ciparu formātā un to pieejamību tiešsaistē un saglabāšanu ciparu formātā, jo īpaši izveidojot dalībvalstu pārstāvju grupu, kas, izmantojot Kopienas iestāžu sistēmu, veiktu valstu pārstāvju grupas koordinācijas darbu, nodrošinot nepārtrauktību, tostarp efektīvus pārejas posma pasākumus, un izmantojot gūto pieredzi un zināšanas; — pievērsties pamatnosacījumiem saistībā ar materiālu pārveidošanu ciparu formātā, to pieejamību tiešsaistē un saglabāšanu ciparu formātā; — novērtēt vispārējos dalībvalstīs sasniegtos panākumus saistībā ar attiecīgiem tematiem, ņemot vērā dažādos sākotnējos apstākļus; un novērtēt vispārējo Eiropas digitālās bibliotēkas izveides norises gaitu un atbilstīgi ziņot par to Padomei.
(21)

Lai uzlabotu transporta projektu pabeigšanu mazāk attīstītās tīkla daļās, piešķīrums no Kohēzijas fonda, ko reglamentē ar Eiropas Parlamenta un Padomes Regulu (ES) 2021/… (11) (+), būtu jāpārvieto uz EISI, lai finansētu transporta projektus dalībvalstīs, kas ir tiesīgas saņemt finansējumu no Kohēzijas fonda. Sākotnējā posmā attiecībā uz 70 % no pārvietotā budžeta, piešķirot līdzekļus finansējuma saņemšanai atbilstīgajiem projektiem, būtu jāņem vērā Kohēzijas fonda piešķīrumi dalībvalstīm. Atlikušie 30 % no pārvietotā budžeta konkursa kārtībā būtu jāpiešķir iespējami lielākajam skaitam projektu, ko īsteno dalībvalstīs, kuras ir tiesīgas saņemt finansējumu no Kohēzijas fonda, piešķirot prioritāti pārrobežu savienojumiem un trūkstošo savienojumu izveidei. Dalībvalstīm būtu piemērojama vienlīdzīga attieksme, un pienācīgi būtu jāņem vērā nelabvēlīgās sekas, kuras izriet no pastāvīgas ģeogrāfiskās neaizsargātības. Komisijai būtu jāatbalsta dalībvalstis, kas ir tiesīgas saņemt finansējumu no Kohēzijas fonda, to pūlēs sagatavot piemērotus atbilstīgo projektu sarakstus, jo īpaši stiprinot attiecīgo valsts pārvaldes iestāžu institucionālo spēju.
14.

Šajā sakarā panāktā vienošanās par ESF+ resursu tematisko koncentrāciju (7. pants un daļēji 9. pants) paredz, ka: — dalībvalstis vismaz 25 % no saviem dalīti pārvaldītajiem ESF+ līdzekļiem piešķirs sociālās iekļaušanas veicināšanai, — dalībvalstis, kurās nabadzības vai sociālās atstumtības riskam pakļauto bērnu, kas jaunāki par 18 gadiem, vidējais skaits 2017.–2019. gadā pārsniedza Savienības vidējo rādītāju (Eurostat dati), vismaz 5 % no saviem dalīti pārvaldītajiem ESF+ līdzekļiem piešķirs minētajām darbībām, — dalībvalstis, kurās tādu 15–29 gadus vecu jauniešu, kuri nemācās, nestrādā un neapgūst arodu, vidējais rādītājs 2017.–2019. gadā bija lielāks par Savienības vidējo rādītāju (Eurostat dati), vismaz 12,5 % no saviem dalīti pārvaldītajiem ESF+ līdzekļiem piešķirs minētajām darbībām, — dalībvalstis vismaz 3 % no saviem dalīti pārvaldītajiem ESF+ līdzekļiem piešķirs tam, lai izskaustu tādas ārkārtējas nabadzības veidus, kas visvairāk izraisa sociālo atstumtību, piemēram, bezpajumtniecību, bērnu nabadzību un nenodrošinātību ar pārtiku, — dalībvalstis katrā programmā pienācīgu summu no dalīti pārvaldītajiem ESF+ līdzekļiem piešķirs sociālo partneru un pilsoniskās sabiedrības organizāciju spēju veidošanai. Tās dalībvalstis, kurām ir konkrētai valstij adresēts ieteikums šajā jomā, šim mērķim piešķirs arī vismaz 0,25 % no ESF+ līdzekļiem.
17.

Pēdējā trialogā, kas norisinājās 2020. gada 10. un 11. decembrī abi likumdevēji spēja rast kompromisu par šādiem vēl neatrisinātiem jautājumiem: — Budžeta aspekti: Attiecībā uz “parasto” finansējumu provizoriskā vienošanās vadās pēc tā sadalījuma, kas izklāstīts Padomes vispārējā pieejā, par kuru vienošanās tika panākta 2020. gada 29. septembrī. Kas attiecas uz papildu finansējuma summām, kas rodas no rezervēm līdz DFS maksimālajiem apjomiem, un tām, kas izriet no naudas sodiem konkurences jomā, – abi likumdevēji vienojās to sadalījumu noteikt regulā. Papildu summām, kas izriet no saistību atcelšanas, sadalījums ir paredzēts kopīgā politiskā paziņojumā. Turklāt regulā ir arī orientējošā veidā sadalīti resursi, kas izriet no NGEU. — Sinerģijas ar citām Savienības programmām: provizoriskā vienošanās lielāko daļu noteikumu, kas saistīti ar sinerģijām, apkopo vienkopus vienā regulas pantā. Jo īpaši, politiskā vienošanās atspoguļo iespēju, ka ieguldījumu no dažām Savienības programmām var uzskatīt par iesaistītās dalībvalsts ieguldījumu Eiropas partnerībās. — Starptautiskā sadarbība un trešo valstu asociēšana ar Programmu: kompromisa tekstā ir pievienoti noteikumi par finansiālajām iemaksām no asociētajām valstīm, atspoguļota iespēja – ierobežot tādu tiesību subjektu dalību, kurus kontrolē trešās valstis, kas nav asociētās valstis, vai kurus kontrolē tiesību subjekti no valstīm, kas nav asociētās trešās valstis, un saglabāta elastīga pieeja attiecībā uz trešo valstu daļēju asociēšanu ar programmu “Apvārsnis Eiropa”.
(22)

Būtu jāparedz iespēja Eiropas digitālās inovācijas centriem saņemt iemaksas no dalībvalstīm un iesaistītajām trešām valstīm, tostarp no publiskajām iestādēm dalībvalstīs un minētajās trešajās valstīs, iemaksas no starptautiskām struktūrām vai iestādēm, un privātā sektora iemaksas, it īpaši Eiropas digitālās inovācijas centru dalībnieku, ieinteresēto personu vai partneru iemaksas. Eiropas digitālās inovācijas centriem arī būtu jāļauj saņemt Eiropas digitālās inovācijas centru pašu aktīvu un darbību rezultātā gūtos ieņēmumus, saņemt novēlējumus, ziedojumus un iemaksas no privātpersonām un Programmas un citu Savienības programmu finansējumu, tostarp dotāciju formā.
2.

Eiropas Parlamenta un Padomes Regula (EK) Nr. 1393/2007 par dokumentu izsniegšanu ir svarīgs Eiropas tiesu iestāžu sadarbības instruments. Tajā paredzēts satvars dokumentu pārsūtīšanai starp dalībvalstīm civillietās un komerclietās. Pārskatīšanas priekšlikuma mērķis ir esošajā regulā paredzētos sadarbības mehānismus un pārsūtīšanas darbplūsmas pielāgot tehniskajām iespējām, ko sniedz digitalizācija un informācijas tehnoloģiju (IT) izmantošana. Konkrēti, Komisijas priekšlikumā ir aicināts izveidot decentralizētu IT sistēmu un to obligāti izmantot pieprasījumu un dokumentu apmaiņai starp dalībvalstu iestādēm. Vēl viens svarīgs mērķis, kura pamatā ir IT attīstība, ir stiprināt tiešas pārrobežu izsniegšanas mehānismus, kas ļauj īstenot drošu elektronisko izsniegšanu, vienlaikus nodrošinot pušu procesuālās garantijas.
38.

Lai Komisija varētu novērtēt grozīto regulu darbību, Padomes nostāja atspoguļo to, ko prasīja arī Parlaments, un sniedz skaidrākus norādījumus attiecībā uz to, par ko Komisijai ir jāziņo, par termiņiem, kuros Komisijai tas būtu jādara, un par to, kāda informācija dalībvalstīm ir jāsniedz Komisijai.
(15)

Kā uzsvērts Digitālā programmā Eiropai, bezvadu platjosla ir svarīgs līdzeklis, lai veicinātu konkurenci, paplašinātu patērētāju izvēles iespējas un piekļuvi lauku apvidos un citos apvidos, kur platjoslas izvēršana, izmantojot kabeļu tīklus, ir grūta vai ekonomiski neizdevīga. Tomēr spektra pārvaldība var ietekmēt konkurenci, mainot tirgus dalībnieku lomu un ietekmi, piemēram, ja esošie lietotāji iegūst nepamatotas konkurences priekšrocības. Ierobežota piekļuve spektram, jo īpaši, ja piemērota spektra kļūst mazāk, var radīt šķēršļus jaunu pakalpojumu vai lietojumu ienākšanai un kavēt inovāciju un konkurenci. Jaunu spektra izmantošanas tiesību iegūšana, tostarp izmantojot spektra nodošanu, iznomāšanu vai citus darījumus starp lietotājiem, un jaunu elastīgu spektra kritēriju izmantošanas ieviešana var ietekmēt pašreizējo konkurences situāciju. Tādēļ dalībvalstīm būtu jāveic attiecīgi ex ante vai ex post reglamentējoši pasākumi (piemēram, esošo tiesību grozīšana, aizliegums iegūt noteiktas spektra izmantošanas tiesības, nosacījumu uzlikšana par frekvenču spektra uzkrāšanu un efektīvu izmantošanu – piemēram, kā minēts Direktīvā 2002/21/EK, lai ierobežotu spektra apjomu, kas pieejams katram uzņēmumam vai lai novērstu pārmērīgu spektra izmantošanas tiesību uzkrāšanu), lai izvairītos no konkurences izkropļojumiem saskaņā ar principiem, kas ir pamatā Direktīvai 2002/20/EK, un Padomes Direktīvai Nr. 87/372/EEK (1987. gada 25. jūnijs) par frekvenču joslām, kas rezervējamas publisku Viseiropas sauszemes šūnu mobilo ciparsignālu sakaru saskaņotai ieviešanai Kopienā (8) (“GSM” direktīva).
(7)

Ņemot vērā to, ka ekonomiskā krīze visā Savienībā ir radījusi ārkārtēju budžeta saspīlējumu un ka ierosinātā ģeogrāfiskā pārklājuma paplašināšana attiecas uz valstīm, no kurām dažas ir sasniegušas tādu pašu konkurētspējas līmeni kā Savienība un no kurām dažās vidējais dzīves līmenis tuvojas dažu dalībvalstu dzīves līmenim, Savienībai sadarbības īstenošanā vajadzētu ņemt vērā saņēmējvalstu centienus, lai ievērotu Starptautiskās Darba organizācijas starptautiskos nolīgumus un palīdzētu īstenot pasaules līmeņa mērķus siltumnīcas efektu izraisošo gāzu emisiju mazināšanā.
2.

Jau no paša procedūras sākuma abas puses atzina vajadzību nodrošināt to, lai EIF, pamatojoties uz atjaunoto Regulu, spētu no 2009. gada sagatavot savu darba programmu. Tādēļ trīs iestādes izvēlējās izmantot neoficiālu saziņu (2), lai pēc iespējas efektīvāk virzītu uz priekšu likumdošanas procesu.
(18)

Padomes Regula (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (12), turpmāk — “Finanšu regula”, un Komisijas Regula (EK, Euratom) Nr. 2342/2002 (13), ar ko paredz īstenošanas kārtību Regulai (EK, Euratom) Nr. 1605/2002, kuras aizsargā Kopienas finanšu intereses, ir jāpiemēro, budžeta instrumentu izvēlē ievērojot vienkāršības un konsekvences principu, ierobežojot to gadījumu skaitu, kad Komisija saglabā tiešu atbildību par to īstenošanu un pārvaldību, kā arī ievērojot vajadzīgo samērīgumu starp resursu apjomu un administratīvo apgrūtinājumu, kas ir saistīts ar to izmantošanu.